पाएं अपने शहर की ताज़ा ख़बरें और फ्री ई-पेपरडाउनलोड करें
नगर के अरिहंत कॉलोनी के पास स्थित खेत में बुधवार को तेंदुए का शावक दिखाई दिया। कॉलोनी के आसपास शावक देखकर लोगों में दहशत है। लोगों ने इसकी सूचना वन विभाग को दी। वन विभाग के कर्मचारियों ने खेत में जाकर शावक को पकड़ा। प्लास्टिक के बॅकेट में कैद कर पानसेमल लाया गया। यहां उसका स्वास्थ्य परीक्षण करवाया। इसके बाद उसे प्राणी संग्रहालय इंदौर भेज दिया गया।
वन विभाग के डिप्टी रेंजर राजकमल आर्य ने बताया अरिहंत नगर स्थित पांडुरंग निकुम के खेत में लोगों को तेंदुए का शावक दिखाई दिया। मौके पर पहुंचकर लोगों की मदद से उसे पकड़कर प्लास्टिक के बॅकेट में सुरक्षित रखा गया। शावक का पशु चिकित्सक से स्वास्थ्य परीक्षण कराया गया।
डॉक्टरों ने उसकी उम्र 4 से 5 माह बताई है। इसके बाद उसे प्राणी संग्रहालय इंदौर भेजा गया। उन्होंने बताया शावक भटकते हुए खेत में आ गया होगा। उसकी मां तेंदुआ उसकी तलाश में नगर की तरफ आ सकती है। कॉलोनी के रहवासियों को सावधानी रहने व अकेले बाहर नहीं निकलने की सलाह दी गई है। जरूरत पड़ने पर क्षेत्र में पिंजरा लगाया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn